SÄHKÖNMYYNTIEHDOT SME 99 - PDF\nDownload "SÄHKÖNMYYNTIEHDOT SME 99"\n1 Sähköenergialiitto ry Senerin suosittelemat SÄHKÖNMYYNTIEHDOT SME 99 Sisällys: A. Yleistä, myyntisopimuksen tekeminen, sähkönmyynnin edellytykset ja aloittaminen, suhde verkkopalveluun, vastuukysymyksiä B. Laskutus ja sähkönmyynnin keskeyttäminen C. Myyntisopimuksen muuttaminen, siirto ja päättyminen A. Yleistä, myyntisopimuksen tekeminen, sähkönmyynnin edellytykset ja aloittaminen, suhde verkkopalveluun, vastuukysymyksiä 1. Soveltamisala ja määritelmiä 1.1. Näitä yleisiä sopimusehtoja, sähkönmyyntiehtoja (ehtoja, lyhenne SME 99) sovelletaan jakeluverkkoon liitetylle sähkönkäyttäjälle tapahtuvassa sähkön vähittäismyynnissä (jatkossa sähkönmyynnissä). Nämä ehdot ovat osa sähkönkäyttäjän ja sähkönmyyjän välistä sähkönmyyntiä koskevaa sähkönmyyntisopimusta (jatkossa myyntisopimusta), jolla käyttäjä ostaa ja myyjä myy sähköenergiaa. Sähkön vähittäismyyntinä pidetään sähkön myyntiä jakeluverkon kautta välittömästi sähkön käyttäjille Näitä ehtoja voidaan vain niin erikseen sovittaessa soveltuvin osin soveltaa sellaiseen sähkönkäyttöpaikkaan, jolla myös tuotetaan sähköä (tuotantokäyttöpaikan myyntisopimus) Jakeluverkko on sähköverkko, jonka nimellisjännite on pienempi kuin 110 kilovolttia Jakeluverkon haltija on yhteisö tai laitos, jolla on hallinnassaan jakeluverkkoa ja joka harjoittaa luvanvaraista sähköverkkotoimintaa Liittymissopimus on jakeluverkon haltijan ja jakeluverkkoon liitetyn sähkönkäyttöpaikan (esim. kiinteistön tai rakennuksen) omistajan tai haltijan (liittyjän) välinen sopimus, joka koskee sähkönkäyttöpaikan liittämistä verkkoon ja liittymän sähkönkäyttömahdollisuuden ylläpitoa Sähköverkkopalvelulla (verkkopalvelulla) tarkoitetaan jakeluverkon haltijan kaikkea sitä toimintaa, joka mahdollistaa sähkön siirtymisen vastiketta vastaan jakeluverkon haltijan sähköverkossa Sähköverkkosopimus (verkkosopimus) on jakeluverkonhaltijan ja sähkönkäyttäjän välinen sopimus, joka koskee käyttäjän tarvitsemaa verkkopalvelua Sähköntoimitussopimus on sellainen myyjän ja käyttäjän välinen sopimus, jossa myyjä ottaa vastattavakseen myös verkkopalvelusta. Myyjä sopii tarvittaessa verkkopalvelusta jakeluverkon haltijan kanssa. Sähköntoimitussopimuksen ollessa voimassa käyttöpaikkaa varten ei tule olla erillistä verkkosopimusta tai myyntisopimusta. Sähköntoimitussopimuksen mukaista palvelua kutsutaan näissä ehdoissa sähköntoimitukseksi. Sähköntoimitussopimukseen ei sovelleta näitä ehtoja (ks. Sähköntoimitusehdot STE 99) Sähkönmyyjä (myyjä) on henkilö, yhteisö tai laitos, joka myy sähköä Avoin toimittaja on myyjä, joka toimittaa sähkönkäyttäjälle tämän kaiken sähkön tarpeen taikka joka tasapainottaa sähkönkäyttäjän sähkön tuotannon ja hankinnan sekä sähkönkäytön ja toimituksen erotuksen toimittamalla puuttuvan sähkömäärän tai vastaanottamalla ylijäämän kunkin tunnin aikana (avoin toimitus). Kiinteä toimittaja on myyjä, joka toimittaa sähkönkäyttäjälleen kullekin tunnille täsmälleen ennalta sovitun sähkömäärän (kiinteä toimitus) Jos myyjä on sen jakeluverkon haltijan vastuualueella, johon käyttöpaikka kuuluu, määräävässä markkina-asemassa eikä käyttäjällä ole muita taloudellisesti kilpailukykyisiä sähkönhankintamahdollisuuksia sähköverkon kautta kuin myyjä, on myyjällä sähkömarkkinalain (21 1 mom.) mukaan toimitusvelvollisuus käyttäjää kohtaan Sähkönkäyttäjä (käyttäjä) ostaa sähköä myyjältä ja verkkopalvelun jakeluverkon haltijalta pääasiassa omaan käyttöönsä. Käyttäjänä voi olla myös liittyjä, joka hankkii sähköä liittymissopimuksensa mukaisen liittämiskohdan kautta muiden käytettäväksi. Usea käyttäjä voi sitoutua myyntisopimukseen yhteisvastuullisesti Käyttäjää, joka on luonnollinen henkilö ja hankkii sähköä pääasiassa muuhun tarkoitukseen kuin harjoittamaansa elinkeinotoimintaa varten, kutsutaan näissä ehdoissa kuluttajaksi Näissä ehdoissa sopijapuolilla tarkoitetaan myyjää ja käyttäjää.\n2 1.15. Sähkötuotteella tarkoitetaan näissä ehdoissa sähkönmyynnissä käytettävän palvelukokonaisuuden määrittelyä. Määrittely sisältää myös tiedot myyjän perimistä maksuista. Sähkötuotetta voidaan kutsua myös tariffiksi. Tuotehinnastossa on esitetty myyjän tarjoamia sähkötuotteita. Tuotehinnasto sekä mahdollinen palveluhinnasto (hinnastot) ovat osa myyntisopimusta. Sähkönmyynnin laskutuksen hinnoitteluperusteesta voivat sopijapuolet myös erikseen sopia, jolloin tuotehinnastoa ei liitetä myyntisopimukseen (tuotehinnasto ei ole silloin osa myyntisopimusta) Näissä ehdoissa esimerkiksi vahvistusilmoituksen, laskun, hinnanmuutosilmoituksen tai muun viestin lähettäminen tarkoittaa myös viestisisällön sisältävän sanoman sähköistä lähettämistä. Käyttäjän osoite tai laskutusosoite voi olla myös esimerkiksi sähköposti- tai muu vastaava yksilöllinen osoite. Sanomien sähköinen lähettäminen edellyttää, että sopijapuolet ovat siitä sopineet Sähkömarkkinoita koskevat keskeiset säännökset ovat sähkömarkkinalaissa (julkaistu Suomen Säädöskokoelmassa 386/1995, muutettu mm. 466/1999). 2. Myyntisopimuksen tekeminen, käyttäjän sähkön hankintaa koskevat muut sopimukset, myynnin aloittaminen 2.1. Myyntisopimus tehdään sopijapuolten välillä joko toistaiseksi voimassa olevaksi tai määräaikaiseksi Myyntisopimus voidaan tehdä, kun kyseistä sähkönkäyttöpaikkaa koskeva liittymissopimus on voimassa Sähkönmyynnin aloittaminen ja jatkaminen käyttäjälle edellyttää käyttöpaikkaa koskevan liittymissopimuksen sekä verkkosopimuksen voimassaoloa sekä että käyttäjä on täyttänyt liittymissopimuksessa ja verkkosopimuksessa mainitut velvoitteet ja em. sopimusten mukaiset tekniset edellytykset käyttöpaikalle tapahtuvalle verkkopalvelulle on täytetty Myyntisopimus voidaan tehdä kirjallisesti, suullisesti tai sähköisessä muodossa Myyntisopimus on tehtävä kirjallisesti, jos jompikumpi sopijapuoli sitä vaatii. Myyntisopimukseen tulee silloin liittää nämä ehdot ja mahdolliset hinnastot. Myyntisopimuksessa on mainittava jakeluverkon haltija, jolle vika- ja muut verkkopalvelua koskevat ilmoitukset on tehtävä, sekä sähkön mittaukselle aiheutuvat erityiset vaatimukset, jos myyntisopimus sähkömarkkinalain mukaan sellaisia edellyttää Myyntisopimus voidaan tehdä myyjän tuotevalikoiman mukaisesti sähköisessä muodossa. Sähköinen sopimus on sitova, jos se on tehty siinä muodossa, jota sähköiseltä sopimiselta yleisesti edellytetään Jos myyntisopimus tehdään suullisesti, myyjän tulee kahden viikon kuluessa sopimuksen tekemisestä lähettää käyttäjälle sopimuksen vahvistusilmoitus (vahvistus) tämän ilmoittamaan laskutusosoitteeseen. Vahvistuksessa mainitaan myyntisopimuksen voimaantulon ajankohta ja se sisältää myyntisopimuksen yksilölliset ehdot, nämä ehdot, mahdolliset hinnastot ja selvityksen käyttäjän huomautusajasta. Lisäksi vahvistuksessa on mainittava jakeluverkon haltija, jolle vika- ja muut verkkopalvelua koskevat ilmoitukset on tehtävä, sekä sähkön mittaukselle aiheutuvat erityiset vaatimukset, jos myyntisopimus sähkömarkkinoita koskevan lainsäädännön mukaan sellaisia edellyttää. Myyntisopimus on tullut voimaan ja jatkuu vahvistuksessa mainituin ehdoin, jollei käyttäjä ilmoita myyjälle kolmen viikon kuluessa vahvistuksen lähettämisestä tai siinä mainittuun vähintään kolmen viikon kuluttua lähettämisestä olevaan määräpäivään mennessä, ettei hän pidä vahvistuksessa mainittuja tai siinä selvitettyjä ehtoja tehdyn myyntisopimuksen ehtoja vastaavina. Myyntisopimuksen tekemisen ja käyttäjän tekemän ilmoituksen välisenä aikana sovelletaan vahvistuksen mukaisia sopimusehtoja, jollei muuta näytetä sovitun Sopimusasiakirjat muodostavat myyntisopimuksen sisällön: Jos myyntisopimuksen ja siinä mainittujen asiakirjojen sisällöt ovat keskenään ristiriitaiset, sovelletaan ja tulkitaan asiakirjoja seuraavassa järjestyksessä: 1) Yksilölliset sopimusehdot 2) Mahdolliset hinnastot 3) Yleiset sopimusehdot (nämä ehdot) Myyjä ja käyttäjä voivat sopia muutoksista näihin ehtoihin. Sopimuksella ei kuitenkaan voida poiketa näistä ehdoista kuluttajan vahingoksi Toimitusvelvollisuuden piirissä olevalla käyttäjällä on oikeus vaihtaa sähkötuotetta hinnastossa esitetyin sähkötuotteen luonteeseen perustuvin kohtuullisin rajoituksin. Vaihtamisrajoitus voi olla voimassa enintään 12 kuukautta. Lakkautettavaksi ilmoitettuun tuotteeseen ei voi vaihtaa Myyjä huolehtii sähkökauppojen selvityksen edellyttämien ilmoitusten tekemisestä sähkömarkkinalainsäädännön mukaisesti. Myyjä huolehtii siitä, että jakeluverkon haltija saa tietää, jos sopimusta ei koske toimitusvelvollisuus Sähkön saannin ajalliset rajoitukset (ja muu sähkönkäytön ohjaus) Käyttäjän mahdollisesti aiemmin jakeluverkon haltijan kanssa tai sähköntoimitussopimuksessa sopimat sähkönsaannin rajoitukset (tai muut ohjaukset) jatkuvat, jollei käyttäjä sovi muuta jakeluverkon haltijan kanssa Jos käyttäjä ja avoimen toimituksen myyjä sopivat niin kirjallisesti, myyjällä on oikeus käyttäjäkohtaisesti rajoittaa sähkön saantia (tai muuten ohjata sähkönkäyttöä). Sovitut rajoitukset on määriteltävä tarkkaan.\n3 Jos haluttu sähkön saannin rajoitus (tai muu ohjaus) on tarkoitus toteuttaa jakeluverkon haltijan asennuksia tai laitteita apuna käyttäen, sitä ei voida tehdä ilman, että rajoitus (tai ohjaus) soveltuu jakeluverkon haltijan käyttämään ohjausjärjestelmään ja asennuksista, ohjausperiaatteista ja laitteiden ylläpidosta on sovittu jakeluverkon haltijan kanssa Kun kysymyksessä on asunnon suora sähkölämmitys pääasiassa suorin sähkölämmittimin, ei voida sopia, että lämmityselementtien jännitteetön aika olisi suurempi kuin 1,5 tuntia kerrallaan ja yhteenlaskettuna suurempi kuin 5 tuntia vuorokaudessa. Jokaista yksittäistä jännitteetöntä ajanjaksoa tulee seurata jännitteellinen ajanjakso, joka on vähintään jännitteettömän ajanjakson pituinen Käyttäjä ei voi esittää vaatimuksia myyjää kohtaan näiden ehtojen ja yksilöllisesti sovitun mukaisesti toteutettujen rajoitusten (tai ohjausten) takia. Jos kyse on kohdassa 5.6. tarkoitetusta virheestä sähkönmyynnissä, myyjä vastaa kuitenkin virheestä käyttäjälle. 3. Vakuus tai ennakkomaksu 3.1. Myyjällä on myyntisopimusta tehtäessä oikeus vaatia käyttäjältä, joka ei ole kuluttaja, vakuus tai ennakkomaksu myyntisopimukseen perustuvien saatavien maksamisesta. Jos myyntisopimus tehdään samojen sopijapuolten välillä vain sähkönkäyttöpaikan vaihdoksen tai sähköntoimitussopimuksen irtisanomisen takia ilman samalla sähkönkäytössä tai muissa olosuhteissa tapahtuvia muutoksia, vakuutta voidaan vaatia vain kohdan 3.2. mukaan Myyjällä on sähkönmyynnin alkamisen jälkeen oikeus vaatia käyttäjältä, joka ei ole kuluttaja, vakuus tai ennakkomaksu myyntisopimukseen perustuvien saataviensa maksamisesta, jos käyttäjä on olennaisesti laiminlyönyt tähän tai toiseen myyntisopimukseen tai sähköntoimitussopimukseen perustuvaa maksuvelvollisuuttaan, jota ei ole perustellusti riitautettu Myyjä voi vaatia kuluttajalta kohtuullisen vakuuden tai ennakkomaksun myyntisopimusta tehtäessä sekä myyntisopimuksen ollessa voimassa. Myyntisopimuksen ollessa voimassa vakuutta tai ennakkomaksua voidaan vaatia vain, jos kuluttaja on olennaisesti laiminlyönyt maksuvelvollisuutensa. Myyjällä tulee sekä myyntisopimusta tehtäessä että sen voimassa ollessa olla lisäksi erittäin painava syy vakuus- tai ennakkomaksuvaateelleen. Erittäin painavia syitä voivat olla esimerkiksi: kuluttajan sähkönmyynti on keskeytetty maksulaiminlyönnin takia; myyjällä on kuluttajalta erääntyneitä sähkönmyyntiin, sähköntoimitukseen tai verkkopalveluun liittyviä saatavia, joiden määrää voidaan pitää huomattavana sähkönmyynnin laskutuksen määrään nähden; tai kuluttajan luottotiedoista ilmenee, että kuluttaja on ilmeisesti kyvytön suoriutumaan myyntisopimukseen perustuvista maksuista Myyjällä on oikeus käyttää vakuutta tai ennakkomaksua sähkönmyyntiin tai aiempaan samaan tai samoihin sähkönkäyttöpaikkoihin kohdistuneeseen sähköntoimitukseen perustuvien erääntyneiden saataviensa, kertyneiden viivästyskorkojen ja kohtuullisten perimiskulujen suorittamiseksi. Jos myyjä käyttää vakuuden tai ennakkomaksun tai osan siitä saataviensa suorittamiseksi on myyjällä oikeus vaatia käyttäjää täydentämään vakuus tai ennakkomaksu kohdassa 3.6. mainitun määräiseksi, jos sopimussuhde edelleen jatkuu Myyjä ei maksa vakuudelle tai ennakkomaksulle korkoa Vakuus tai ennakkomaksu voi olla määrältään enintään laskutuskauden alun ja sähkönmyynnin keskeyttämisen (siten kuin se määräytyy kohtien mukaan) välisen ajan myyntilaskun suuruinen, jollei käyttäjän, joka ei ole kuluttaja eikä toimitusvelvollisuuden piirissä, ja myyjän välillä toisin sovita. Myyntilasku lasketaan käyttäjän sähkönkäytöstä tehdyn arvion mukaan. Arvio voidaan tehdä suurimman sähkönkäytön ajanjakson mukaan Myyjä palauttaa vakuuden myyntisopimuksen päätyttyä välittömästi, kun loppulasku on maksettu ja mahdolliset muut käyttäjän velvoitteet suoritettu. Sopimuksen pysyessä voimassa vakuus palautetaan viimeistään kahden (kuluttajalle yhden) vuoden kuluttua sen antamisesta. Vakuutta ei sopimuksen voimassa ollessa palauteta, jos käyttäjä on vakuudenpitoaikana laiminlyönyt maksujaan olennaisesti. Jos käyttäjä ei ole kuluttaja eikä toimitusvelvollisuuden piirissä, käyttäjä ja myyjä voivat sopia vakuuden palauttamisesta muutakin. Ennakkomaksu käytetään erääntyvien maksujen suorittamiseen tässä kohdassa vakuuden palauttamiselle määritellyn ajan kuluessa Vakuuden luovuttamisesta laaditaan kirjallinen sopimus. Ennakkomaksusta voidaan mainita myös sopimuksen vahvistusilmoituksessa Myyjällä on oikeus realisoida annettu vakuus parhaaksi katsomallaan tavalla erääntyneiden saataviensa suorittamiseksi Vakuuden tai ennakkomaksun luovuttamisen sijasta käyttäjä ja myyjä voivat sopia myyntisopimuksen mukaisten maksujen maksamisesta ennakkoon. Palaamisesta tavanomaiseen maksuaikatauluun noudatetaan soveltuvin osin mitä kohdassa 3.7. on määrätty Tässä luvussa tarkoitetusta ennakkomaksusta tai kohdassa tarkoitetusta ennakosta ei ole kyse, jos käyttäjä valitsee valittavissaan olevista erilaisista (sähkötuote- tai maksutapa-)vaihtoehdoista sellaisen, johon kuuluu etupainotteinen maksujärjestely.\n4 4. Jakeluverkon haltijan oikeuksista ja velvollisuuksista sähkön myynnin yhteydessä sekä eräitä verkkopalvelua sivuavia asioita 4.1. Jakeluverkon haltijalla on oikeus edellyttää, että käyttäjän sähkölaitteet ja asennukset täyttävät lainsäädännössä, viranomaismääräyksissä ja käyttäjän verkkosopimuksessa asetetut vaatimukset sekä jakeluverkon haltijan muut tekniset vaatimukset Käyttäjän tulee tehdä havaitsemastaan sähkölaitteessa, verkkopalvelussa tai sähkönmyynnissä olevasta viasta tai häiriöstä ilmoitus jakeluverkon haltijalle. Jos vika tai häiriö kuuluu myyjän korjausvelvollisuuden piiriin, myyjän on viipymättä ilmoituksesta tiedon saatuaan ryhdyttävä toimiin vian tai häiriön poistamiseksi. Jos on kyse verkkopalvelun virheestä, jakeluverkon haltija vastaa virheestä kuluttajalle. Jakeluverkon haltija ei vastaa virheestä, jos hän kohtuullisessa ajassa vaatimuksesta tiedon saatuaan ilmoittaa kuluttajalle virheestä vastuussa olevan myyjän, joka ottaa vastattavakseen virheestä aiheutuvan vahingonkorvauksen tai hinnanalennuksen Vastuu mittauksen järjestämisestä ja mittaustietojen ilmoittamisesta sähkökaupan eri osapuolille on jakeluverkon haltijalla (katso luku 6. ja kohta 2.8.) Sähkönmittauksen järjestämisestä, tarkkuudesta, vikojen korjaamisesta ja tarkistuttamisesta sekä mittareiden luennasta sovitaan verkkosopimuksessa. Jakeluverkon haltija voi lisäksi antaa näistä asioista määräyksiä ottaen huomioon mittausta ja vakausta koskevan lainsäädännön ja verkkosopimuksen määräykset Sähkönmyynti tapahtuu käyttäen hyväksi käyttöpaikalla olemassa olevia mittauksia ja muita sähkön toimittamista koskevia järjestelyjä, mukaan lukien kohdissa tarkoitetut sähkönkäytön ohjaukset, jollei lainsäädäntö tai alaa koskevat standardit muuta edellytä tai jollei muuta ole erikseen sovittu Jakeluverkon haltijalla on käyttäjän kanssa tekemänsä verkkosopimuksen ehtojen mukaan eräissä tilanteissa oikeus keskeyttää verkkopalvelu tai säännöstellä sähkön saantia. Myyjä ei vastaa tällaisen keskeyttämisen tai säännöstelyn käyttäjälle mahdollisesti aiheuttamista haitoista tai vahingoista. Käyttäjän kannalta verkkopalvelun keskeyttämisen ja sähkönmyynnin keskeyttämisen vaikutus on sama: sähköä saanti käyttöpaikalle lakkaa kokonaan, osittain tai ajoittain. 5. Viivästys, virhe ja vastuukysymykset 5.1. Jos sähkönmyyntiä ei aloiteta sovittuna ajankohtana myyjän vastuulla olevan syyn johdosta, korvaa myyjä viivästyksestä johtuvan vahingon kohtien ja määräyksien mukaisesti. Käyttäjä on velvollinen maksamaan myyntisopimukseen perustuvat maksut vasta siitä lukien, kun sähkönmyynti on aloitettu. Sähkönmyynnin aloittamisen jälkeen käyttäjällä on oikeus pidättyä maksamasta sellaista osaa maksusta, joka on tarpeen viivästykseen perustuvan korvausvaatimuksen vakuudeksi. Pidätysoikeus toteutetaan kohtien mukaan Myyjä vähentää tietoonsa tulleen viivästyksen ajalta kertyneet sähkönmyyntiä koskevat maksut asian selvittämisen jälkeen lähetettävästä laskusta. Jollei vähentäminen enää ole mahdollista laskulla esimerkiksi sopimussuhteen päättymisen takia, palautetaan summa muuten Jos käyttäjä haluaa varmistaa kohdassa 5.2. tarkoitetun viivästyneeltä ajalta kertyneen maksun vähentämisen laskustaan, tulee hänen ilmoittaa tätä koskeva vaatimus myyjälle. Tarvittaessa myyjä voi pyytää täydentämään vaatimusta kirjallisesti Viivästyksestä aiheutunutta vahinkoa ei korvata, jos myyjä osoittaa, että viivästys johtuu hänen vaikutusmahdollisuuksiensa ulkopuolella olevasta esteestä, jota hänen ei kohtuudella voida edellyttää ottaneen huomioon myyntisopimusta tehtäessä ja jonka seurauksia hän ei myöskään kohtuudella olisi voinut välttää tai voittaa Jos viivästys johtuu kolmannesta tahosta, jota myyjä on käyttänyt myyntisopimuksen täyttämisessä, myyjä vapautuu korvausvelvollisuudestaan vain, jos tämä kolmas taho olisi kohdan 5.3. mukaan vapaa vastuusta. Jakeluverkon haltija vastaa mahdollisesta viivästyksestään sähköverkkosopimuksen mukaan suoraan käyttäjälle Myyjä ei vastaa verkkopalvelussa olevista virheistä (verkkosopimuksen vastaisista keskeytyksistä ja laatupoikkeamista). Käyttäjän tulee ilmoittaa mahdollisesta keskeytyksestä tai laatupoikkeamasta aiheutuvista vaatimuksistaan jakeluverkon haltijalle kohtuullisessa ajassa siitä kun hän havaitsi virheen tai hänen olisi se pitänyt havaita ja hänellä oli vaatimuksen esittämiseksi tarpeelliset tiedot jakeluverkon haltijasta Jos käyttäjän sähkön saanti keskeytyy tai lakkaa myyjän puolella olevasta syystä myyntisopimuksen vastaisesti, korvaa myyjä käyttäjälle tästä aiheutuneen vahingon kohtien mukaisesti. Edellä mainittujen kohtien mukaisesti myyjä korvaa käyttäjälle myös vahingon, jonka syynä ovat myyjän sopimusta tehtäessä antamat virheelliset tiedot esimerkiksi käyttöpaikkaan sovellettavista mittausvaatimuksista Myyjä korvaa käyttäjälle edellä tässä luvussa korvattavaksi määritellyn vahingon jäljempänä tässä luvussa mainituin perustein ja rajoituksin Käyttäjällä on oikeus saada korvaus välillisestä vahingosta vain, jos viivästys tai virhe aiheutuu myyjän puolella olevasta huolimattomuudesta. Jos käyttäjä ei ole kuluttaja eikä muuta ole sopijapuolten välillä sovittu, on myyjän vahingonkorvauksen enimmäismäärä aiheutuneiden välillisten vahinkojen osalta kuitenkin määrä, joka vastaa käyttäjän\n5 yhden vuoden sähkönmyyntimaksujen yhteismäärää, kuitenkin enintään 8.409,40 euroa. Jos myyjä on syyllistynyt tahallisuuteen tai törkeään huolimattomuuteen, vahingonkorvauksen enimmäismäärää koskevaa rajoitusta ei sovelleta Välillisenä vahinkona pidetään näissä ehdoissa: ansion menetystä, joka käyttäjälle aiheutuu viivästyksen tai virheen tai niistä johtuvien toimenpiteiden vuoksi; vahinkoa, joka johtuu muuhun sopimukseen perustuvasta velvoitteesta; sähkönkäyttöpaikan käyttöhyödyn olennaista menetystä, josta ei aiheudu suoranaista taloudellista vahinkoa, sekä muuta siihen rinnastettavaa olennaista haittaa; muun käyttäjän kuin kuluttajan kärsimää omaisuusvahinkoa, joka johtuu sähkönmyynnin keskeytymisestä aiheutuneesta käyttäjän laitteen tai laitteiston toiminnan häiriöstä tai pysähtymisestä tai käyttäjän toiminnan keskeytymisestä, tai samasta syystä aiheutunutta taloudellista seurannaisvahinkoa tai tappiota; ja muuta saman kaltaista vaikeasti ennakoitavaa vahinkoa Kuluttaja on oikeutettu saamaan korvauksen myös perheelleen tai perheenjäsenelleen sattuneesta vahingosta samoin perustein kuin itselleen sattuneesta vahingosta Sopijapuolen tulee vahingon estämiseksi, sen sattuessa tai sen uhatessa aina ryhtyä kaikkiin sellaisiin toimiin vahingon torjumiseksi tai rajoittamiseksi, joita häneltä voidaan kohtuudella vaatia ja edellyttää. Jos käyttäjä omalla toiminnallaan aiheuttaa vahingon, ei myyjällä ole velvollisuutta korvata sitä Jos käyttäjä laiminlyö velvollisuutensa ryhtyä kohtuullisiin toimenpiteisiin vahinkonsa rajoittamiseksi, hän saa itse kärsiä vastaavan osan vahingosta. Mikäli käyttäjän laiminlyöntiä voidaan pitää vähäisenä voidaan korvausta kuitenkin alentaa. Vahinko, joka on aiheutunut sopijapuolelle näiden ehtojen mukaan korvattavan vahingon rajoittamisesta, on korvattava Myyjä ei ole velvollinen korvaamaan näiden ehtojen nojalla sellaista vahinkoa, joka tulee korvattavaksi käyttäjälle tai muulle taholle muulla perusteella, esimerkiksi verkkopalveluun liittyen Jos viivästys tai sähkönmyynnin keskeytys johtuu käyttäjän puolella olevasta huolimattomuudeksi laskettavasta syystä, käyttäjä on velvollinen korvaamaan siitä myyjälle aiheutuneen muun kuin välillisen vahingon. Myyjän välillisinä vahinkoina pidetään vahinkoja, jotka rinnastuvat kohdissa tarkoitettuihin käyttäjän välillisiin vahinkoihin. B. Laskutus ja sähkönmyynnin keskeyttäminen 6. Laskutus ja maksujen suoritus 6.1. Myyjä laskuttaa käyttäjää sähkön käytöstä myyntisopimuksen mukaisesti. Kiinteän toimituksen laskutukseen ei sovelleta kohtia , , eikä Ylimääräisen kiinteän toimituksen käsittelystä voidaan sopia avoimen toimituksen myyntisopimuksessa Myyjän laskutus perustuu jakeluverkon haltijan ilmoittamiin ja ylläpitämiin sähkönkäyttötietoihin ja -arvioihin, jollei toisin sovita Jollei myyntisopimuksessa ole muuta määrätty, laskutus perustuu käyttäjän arvioituun sähkönkäyttöön. Arviolaskutus tasataan ilmoitetun tai luetun mittarilukeman perusteella vähintään kerran vuodessa (lukema- eli tasauslasku). Laskutus voidaan perustaa aikaisempaan sähkönkäyttöön perustuvaan arvioon, jollei jakeluverkon haltija tai myyjä saa tietoonsa mittarilukemaa Laskusta on käytävä riittävän selkeästi ilmi laskutuksen perusteena olevat hinnat ja käytetyn sähkön määrä Laskun lähettämisen ja eräpäivän välillä on oltava vähintään kaksi viikkoa. Jos käyttäjä on kuluttaja, laskun lähettämisen ja eräpäivän välillä on oltava vähintään kolme viikkoa. Sopijapuolet voivat sopia myös lyhyemmästä erääntymisajasta Käyttäjä on velvollinen maksamaan myyjän lähettämän laskun viimeistään siinä mainittuna eräpäivänä. Lasku lähetetään käyttäjän ilmoittamaan laskutusosoitteeseen. Käyttäjä on vastuussa laskun maksamisesta siitä riippumatta, mihin hän on pyytänyt laskun lähettämään Mahdollisista myöhästyneistä maksusuorituksista myyjällä on oikeus periä korkolain mukaista viivästyskorkoa. Kirjallisen huomautuksen ja katkaisuvaroituksen lähettämisestä voidaan lisäksi periä muistutuksesta aiheutuneita kuluja vastaava myyntisopimuksen mukainen kohtuullinen maksu Laskutus- ja mittausvirheen sekä mittarin luentavirheen johdosta myyjällä sekä kohdassa mainituissa tapauksissa jakeluverkon haltijalla on oikeus lisäveloitukseen ja käyttäjällä oikeus hyvitykseen seuraavien kohtien mukaisesti: Jos mittausvirhe on todettu suuremmaksi kuin käyttäjän ja jakeluverkon haltijan välisen verkkosopimuksen mukaan on hyväksyttävää, tämä otetaan huomioon myös myyntisopimuksen mukaisessa laskutuksessa siten, että hyvitys tai lisäveloitus suoritetaan mittauslaitteiden tarkistukseen, käyttäjän eri aikoina todettuihin sähkönkäyttömääriin sekä muihin tietoihin perustuvan jakeluverkon haltijan myyjälle antaman arvion nojalla Sopijapuolet voivat vaatia kohdassa 6.6. mainittuihin virheisiin perustuvia saataviaan kahden viimeksi kuluneen vuoden ajalta.\n6 Jos mittarin luenta on tapahtunut jakeluverkon haltijan ja käyttäjän välisen sopimuksen ehtojen perusteella vain joka neljäs vuosi, sopijapuolet voivat vaatia 6.6. kohdassa mainittuja saataviaan neljän viimeksi kuluneen vuoden ajalta Käyttäjä voi kuitenkin vaatia 6.6. kohdassa mainittuja saataviaan virheen koko vaikutusajalta ei kuitenkaan kymmentä vuotta pidemmältä ajalta jos virheen syntymisajankohta ja vaikutus laskutukseen voidaan jälkikäteen todeta Jakeluverkon haltija vastaa myyjän sijasta käyttäjälle tulevasta hyvityksestä sekä on myyjän sijasta oikeutettu käyttäjältä veloitettavaan lisäveloitukseen, jos molemmat seuraavat edellytykset ovat voimassa: jakeluverkon haltijan myyjälle laskutuksen perusteeksi antamat sähkönkäyttötiedot ovat mittausvirheen, mittarin luentavirheen tai jakeluverkon haltijan myyjälle antamassa ilmoituksessa olleen muun virheen (ei kuitenkaan arviopoikkeaman) takia tapahtuneeseen sähkönkäyttöön verrattuina virheelliset ja virheen korjaamiseksi tarpeellisia muutoksia ei enää sähkömarkkinoita koskevan lainsäädännön tai viranomaismääräysten mukaan voida tehdä myyjän sähkötaseeseen. Tässä kohdassa tarkoitettujen lisäveloitusten ja hyvitysten hinnoittelusta määrätään verkkosopimuksen sopimusehdoissa Edellisten kohtien perusteella määräytyvälle lisäveloitukselle tai hyvitykselle ei suoriteta korkoa sen kertymisen ajalta. Lisäveloituksen maksamiselle on käyttäjälle myönnettävä kohtuullinen maksuaika. Jollei käyttäjä myönnetyssä ajassa maksa lisäveloituksesta aiheutunutta laskua, voidaan siitä tämän jälkeiseltä ajalta periä korkolain mukaista viivästyskorkoa Käyttäjä on velvollinen maksamaan myös siitä mitatusta tai todetusta sähkönmyynnistä, joka on aiheutunut käyttäjän vastuupiirissä olevien sähköasennusten tai sähkölaitteiden vioista. 7. Sähkönmyynnin keskeyttäminen 7.1. Myyjä on oikeutettu keskeyttämään myyntisopimuksen tarkoittaman sähkönmyynnin (käyttäjän sähkön saannin), jos käyttäjä olennaisesti laiminlyö myyjän saatavien suorittamisen tai on muuten olennaisesti laiminlyönyt myyntisopimukseen perustuvat velvollisuutensa. Avoimen toimituksen sähkönmyynnin keskeyttämisen toteuttaa myyjän tilauksesta jakeluverkon haltija. Kiinteän toimituksen sähkönmyynnin keskeyttäminen merkitsee sitä, että aiempi kiinteän toimituksen osuus tulee avoimen toimituksen myyjän katettavaksi ja laskutettavaksi keskeyttämisestä lukien. Kiinteän toimituksen keskeyttäminen ei johda jakeluverkon haltijan suorittamiin toimenpiteisiin Myyjä lähettää käyttäjälle kirjallisen huomautuksen oikaista sopimusrikkomus eli maksaa erääntynyt saatava tai korjata muu laiminlyönti huomautuksessa asetetussa määräajassa, joka on vähintään kaksi viikkoa huomautuksen lähettämisestä. Jos käyttäjä ei huomautuksesta huolimatta oikaise sopimusrikkomusta asetetussa määräajassa, myyjä lähettää käyttäjän laskutusosoitteeseen kirjallisen katkaisuvaroituksen. Katkaisuvaroituksesta käy ilmi sähkönmyynnin keskeyttämisajankohta. Käyttäjän on oikaistava sopimusrikkomus ajoissa ennen ilmoitettua keskeyttämisajankohtaa välttyäkseen keskeytykseltä. Katkaisuvaroitus lähetetään käyttäjän laskutusosoitteeseen vähintään kahta viikkoa ennen sähkönmyynnin keskeyttämistä. Keskeyttäminen voi tapahtua aikaisintaan viiden viikon kuluttua alkuperäisestä eräpäivästä tai siitä kun käyttäjälle on ensimmäisen kerran ilmoitettu muusta sopimusrikkomuksesta ja sen oikaisemistarpeesta Jos maksun laiminlyönti on johtunut käyttäjän maksuvaikeuksista, joihin hän on joutunut vakavan sairauden, työttömyyden tai muun erityisen seikan vuoksi pääasiassa ilman omaa syytään, sähkönmyynnin saa keskeyttää aikaisintaan kolmen kuukauden kuluttua maksun eräpäivästä. Käyttäjän on ilmoitettava myyjälle laskun maksamisen esteenä olevasta seikasta heti kun se on käyttäjän tiedossa ja, jos se on mahdollista, ennen laskun eräpäivää Kuluttajan tai asuinkiinteistön sähkönmyyntiä ei kuitenkaan voida keskeyttää, jollei tällaisen käyttäjän suorittamatta oleva maksu ole vähintään 168,19 euroa tai jollei vanhimman maksamatta olevan laskun eräpäivästä ole kulunut vähintään kolmea kuukautta Sähkönmyyntiä ei saa maksujen laiminlyönnin vuoksi keskeyttää vakituisena asuntona käytettävästä rakennuksesta tai sen osasta, jonka lämmitys on riippuvainen sähköstä, lokakuun alun ja huhtikuun lopun välisenä aikana, ennen kuin on kulunut neljä kuukautta laiminlyödyn maksun eräpäivästä (sähkömarkkinalain 27 h 3 mom.) Jos käyttäjän maksun laiminlyönti aiheutuu ylivoimaisesta esteestä, ei sähkönmyyntiä voida keskeyttää niin kauan kuin este vallitsee Jos sähkönmyynti keskeytetään käyttäjästä tai jakeluverkon haltija johtuvasta syystä, käyttäjä ei vapaudu maksu- tai muista velvollisuuksistaan myyjää kohtaan Myyjällä on oikeus periä käyttäjältä kirjallisen huomautuksen ja katkaisuvaroituksen lähettämisestä voimassaolevan hinnaston mukainen kohtuullinen maksu. Käyttäjä on velvollinen korvaamaan myyjälle sähkönmyynnin keskeyttämisestä ja jälleenkytkennästä käyttäjän tekemän verkkosopimuksen mukaiset maksut (vastaavat kuin verkkopalvelun keskeyttämisestä ja jälleenkytkennästä aiheutuvat maksut), jotka myyjä on joutunut suorittamaan lisättynä mahdollisilla myyjän hinnaston mukaisilla kohtuullisilla käsittelykustannuksilla Sähkönmyyntiä jatketaan sen jälkeen, kun keskeyttämisen aihe on poistettu. Myyjä ei ole kuitenkaan velvollinen jatkamaan sähkönmyyntiä (kytkemään sähköä jälleen) ennen kuin käyttäjä on maksanut kirjallisesta huomautuksesta tai muista ilmoituksista sekä muista keskeytykseen ja jälleenkytkentään liittyvistä toimenpiteistä aiheutuneet maksut ja kustannukset sekä erääntyneet myyjän saatavat.\n7 7.10. Sähkönmyynti voidaan keskeyttää tai sitä voidaan muuten ohjata kohtien mukaan Jos myyjää tai sen vastuupiirissä olevaa tahoa kohtaa olennainen häiriö sähköntuotannossa, sähköverkkotoiminnassa tai valtakunnan rajan ylittävässä sähkön siirrossa tai muu myyjästä riippumaton syy (kuten sota- tai muu kriisitilanne, työtaistelu tai poikkeuksellinen luonnonolosuhde) ja tästä aiheutuu käyttäjän sähkön saannin keskeytyminen, ei käyttäjä voi esittää vaatimuksia myyjää kohtaan siltä ajalta kun mainittu häiriö tai syy oli voimassa. C. Myyntisopimuksen muuttaminen, siirto ja päättyminen 8. Sopimusehtojen ja hintojen muuttaminen 8.1. Sopijapuolet voivat yhdessä sopia yksilöllisen myyntisopimuksen muuttamisesta. Jollei muuta ole sovittu, noudatetaan tällöin, mitä kohdissa on määrätty Käyttäjä ja myyjä voivat sopia siitä, että hinta sidotaan erikseen määriteltyyn sopijapuolten vaikutusmahdollisuuksien ulkopuolella olevaan viitearvoon. Myyntisopimuksessa määritellään tällöin tapa, jolla viitearvon vaikutus otetaan huomioon. Tässä kohdassa tarkoitettu viitearvon vaikutuksen huomioon ottaminen ei ole jäljempänä tarkoitettu hinta- tai muu sopimusehtomuutos Myyjällä on oikeus muuttaa myyntisopimuksen sopimusehtoja ja hintoja jos muutoksen syynä on: sähkön tuotantokustannusten muutos; myyjän muiden sähkönhankintakustannusten muutos; siirtokapasiteetin rajoituksista aiheutuneet kustannusten muutokset; tai sähkönmyyntiin liittyvien työvoima- tai muiden toimintakustannusten sekä sähkönmyynnin toteuttamiseksi tarpeellisten toimintojen tuottamisen kustannusten muutokset. Tämän kohdan perusteella myyntisopimuksen ehtoja ei voida muuttaa niin, että myyntisopimuksen sisältö olennaisesti muuttuu. Toimitusvelvollisuuden ulkopuolella tehtyä määräaikaista myyntisopimusta ei kuitenkaan saa muuttaa tämän kohdan perusteella Myyjällä on oikeus muuttaa sopimusehtoja ja hintoja, jos muutos perustuu lainsäädännön muuttumiseen tai viranomaisen päätökseen, jota myyjä ei ole voinut ottaa lukuun myyntisopimusta tehtäessä Myyjä voi muuttaa hintoja ja muita sopimusehtoja myös sellaisen lainsäädännön muutoksen tai viranomaisen päätöksen perusteella, joka on ollut sopimusta tehtäessä tiedossa, edellyttäen, ettei muutos olennaisesti muuta myyntisopimuksen hintoja tai muuta keskeistä sisältöä Myyjällä on lisäksi oikeus muuttaa sopimusehtoja ja hintoja, jos muutokseen on erityistä syytä, olosuhteiden olennaisen muuttumisen johdosta; vanhentuneiden sopimus- tai hinnoittelujärjestelyjen uudistamisen takia tai energian säästämiseksi tarpeellisten toimenpiteiden toteuttamiseksi. Tätä kohtaa ei sovelleta kuluttajan kanssa toimitusvelvollisuuden ulkopuolella tehtyyn myyntisopimukseen Myyjällä on oikeus sellaisiin vähäisiin sopimusehtojen muutoksiin, jotka eivät vaikuta sopimussuhteen keskeiseen sisältöön Myyjän on lähetettävä käyttäjälle ilmoitus siitä, miten ja mistä ajankohdasta lukien hinnat tai muut sopimusehdot muuttuvat ja mikä on muutoksen peruste. Ilmoituksessa on myös mainittava, onko sopijapuolella oikeus irtisanoa myyntisopimus. Jos perusteena on muu syy kuin lainsäädännön muutos tai viranomaisen päätös, muutos saa tulla voimaan aikaisintaan kahden viikon, kuluttajien osalta kuukauden, kuluttua ilmoituksen lähettämisestä. Ilmoitus lähetetään käyttäjän laskutusosoitteeseen ja se voi sisältyä esimerkiksi asiakkaalle tulevaan laskuun Jos muutoksen perusteena on lainsäädännön muuttuminen tai viranomaisen päätös, on myyjällä oikeus toteuttaa muutos siitä päivästä lukien kun muutos tai päätös tuli voimaan. Jos kyseessä on muutos käyttäjän vahingoksi, muutos voidaan toteuttaa myöhemminkin myyjän määräämänä ajankohtana. Myyjän on ilmoitettava näillä perusteilla tehtävistä muutoksista mahdollisimman pian. 9. Myyntisopimuksen siirto 9.1. Käyttäjä ei voi siirtää myyntisopimusta kolmannelle Myyjä on oikeutettu siirtämään myyntisopimuksen toiselle myyjälle. Myyntisopimuksen ehtoja ei voida siirron yhteydessä muuttaa. Uuden myyjän on ilmoitettava siirrosta käyttäjälle viimeistään ensimmäisen laskun yhteydessä Toimitusvelvollisuuden piirissä tehtyä myyntisopimusta ei voida siirtää sähkönkäyttöpaikasta toiseen. Toimitusvelvollisuuden ulkopuolella tehty myyntisopimus pysyy voimassa muutosta tai muusta sähkönkäyttöpaikan vaihdoksesta huolimatta, jos niin on sovittu tai jollei myyntisopimusta irtisanota siten kuin kohdassa tai määrätään.\n8 10. Myyntisopimuksen päättyminen Liittymissopimuksen päättyessä päättyvät myös liittymissopimuksen mukaista sähkönkäyttöpaikkaa koskevat myyntisopimukset Määräaikainen myyntisopimus päättyy määräajan umpeuduttua tai purkamisen johdosta, jollei kohdista muuta johdu: Jollei muuta ole sovittu, määräaikainen myyntisopimus jatkuu määräajan umpeutumisen jälkeen toistaiseksi voimassa olevana, jollei myyjän ja käyttäjän välillä ole tehty uutta myyntisopimusta tai jompikumpi sopijapuolista ole kahden viikon irtisanomisajoin irtisanonut sopimusta Kuluttajalla on aina oikeus irtisanoa toimitusvelvollisuuden piirissä oleva määräaikainen myyntisopimus päättymään kahden viikon irtisanomisajalla Kuluttaja saa irtisanoa toimitusvelvollisuuden ulkopuolella olevan yli kahdeksi vuodeksi tehdyn määräaikaisen myyntisopimuksen kahden viikon irtisanomisajalla, kun se on ollut voimassa kaksi vuotta Toimitusvelvollisuuden ulkopuolella voidaan tehdä myös sellainen määräaikainen myyntisopimus, jonka voimassaolo jatkuu uuden sopimuskauden, jollei sopijapuoli ilmoita haluavansa irtautua siitä. Myyjän tulee lähettää kuluttajalle ilmoitus uuden sopimuskauden alkamisesta vähintään kuukautta ennen sitä ajankohtaa, jolloin kuluttaja viimeistään voi irtautua sopimuksesta uuden sopimuskauden osalta. Edellisessä kohdassa tarkoitettu kuluttajan oikeus irtisanoa määräaikainen myyntisopimus alkaa, kun kaksi vuotta on kulunut ensimmäisen saman sopimuksen mukaisen sopimuskauden alusta Kumpikin sopijapuoli saa kuitenkin aina irtisanoa kahden viikon irtisanomisajoin toimitusvelvollisuuden ulkopuolella tehdyn määräaikaisen myyntisopimuksen käyttöpaikan vaihtuessa toiseksi esimerkiksi käyttäjän muuton takia, jollei muuta ole sovittu Kuluttaja saa irtisanoa määräaikaisen myyntisopimuksen, jos kuluttajan sähkönkäytön tarve on olennaisesti muuttunut kuluttajan vakavasta sairastumisesta, lähiomaisen kuolemasta tai näihin rinnastettavista painavista syistä ja jos myyntisopimuksen jatkuminen tällöin on kuluttajan osalta kohtuutonta Jos määräaikainen myyntisopimus muuten kuin kohdissa mainituissa tilanteissa päättyy käyttäjästä johtuvasta syystä ennen määräaikaa, on myyjällä oikeus periä käyttäjältä kohtuullinen sopimussakko, jos siitä ja sen määrästä on yksilöllisessä myyntisopimuksessa erikseen sovittu Toistaiseksi voimassa oleva myyntisopimus päättyy irtisanomisen tai purkamisen takia Kumpikin sopijapuoli voi irtisanoa toimitusvelvollisuuden ulkopuolella olevan myyntisopimuksen kahden viikon irtisanomisajoin, jollei muuta ole sovittu. Myyjän irtisanomisaikaa ei voida sopia kahta viikkoa lyhyemmäksi Kumpikin sopijapuoli saa kuitenkin aina irtisanoa kahden viikon irtisanomisajoin toimitusvelvollisuuden ulkopuolella toistaiseksi tehdyn myyntisopimuksen käyttöpaikan vaihtuessa toiseksi esimerkiksi käyttäjän muuton takia, jollei muuta ole sovittu Käyttäjä voi aina irtisanoa toimitusvelvollisuuden piirissä olevan myyntisopimuksen kahden viikon irtisanomisajalla Myyjä ei voi irtisanoa kuluttajan toimitusvelvollisuuden piirissä olevaa myyntisopimusta. Muun käyttäjän myyntisopimuksen myyjä voi irtisanoa kolmen kuukauden irtisanomisajalla, jos myyntisopimuksen pitäminen voimassa on lainsäädännön muutoksen tai olosuhteiden olennaisen muutoksen takia myyjän kannalta kohtuutonta Käyttäjällä on oikeus purkaa myyntisopimus, jos sähkönmyynnin aloittaminen on viivästynyt yli vuorokaudella tai sähkönmyynti on ollut keskeytyneenä yli vuorokauden, jollei viivästyksen tai keskeytymisen syynä ole ylivoimainen este tai jakeluverkon haltijasta johtuva seikka Myyjällä on oikeus purkaa myyntisopimus, jos käyttäjä on olennaisesti rikkonut myyntisopimukseen perustuvia velvoitteitaan eikä sopimusrikkomusta ole oikaistu myyjän kirjallisesti ilmoittamassa kohtuullisessa määräajassa; jos käyttäjä on syyllistynyt sähkön anastamiseen tai jakeluverkonhaltijan tai myyjän vastuulla olevien laitteiden tahalliseen vahingoittamiseen; tai jos sähkönmyynti sähkönkäyttöpaikkaan on keskeytetty käyttäjän tekemän maksu- tai muun sopimuslaiminlyönnin takia ja keskeytys on kestänyt vähintään kuukauden Kuluttajan maksuviivästyksen johdosta myyntisopimus voidaan purkaa vain kohdan mukaisessa tilanteessa Myyjä lähettää käyttäjälle ja jakeluverkon haltijalle myyntisopimuksen purkamisesta kirjallisen ilmoituksen, jossa mainitaan purkuperuste ja myyntisopimuksen päättymisaika Käyttäjällä on 15 päivän ajan (kuluttajalla 30 päivän ajan) ehtojen tai hintojen muutoksesta tai myyntisopimuksen siirrosta tiedon saatuaan oikeus irtisanoa myyntisopimus päättyväksi kahden viikon irtisanomisajoin. Tällöin muutetut ehdot tai hinnat eivät koske käyttäjää, ellei muutos johdu viranomaisen päätöksestä tai lainsäädännön muutoksesta.\n9 11. Riitojen ratkaiseminen Kuluttajalla on oikeus saattaa tämän myyntisopimuksen tulkinnasta aiheutuneet erimielisyydet kuluttajavalituslautakunnan käsiteltäväksi Myyntisopimuksesta johtuvat erimielisyydet käsitellään käyttäjän sähkönkäyttöpaikan käräjäoikeudessa ensiasteena, jollei toisin ole sovittu. Kuluttajalla on kuitenkin aina oikeus nostaa kanne Suomessa olevan kotipaikkansa käräjäoikeudessa. Muuta kuin kuluttajaa vastaan myyjä voi nostaa kanteen myös kotipaikkansa käräjäoikeudessa.


NFL play offs 12.1.2019, Kansas Citylle viimeinkin menestystä?\nKansas City Chiefs on ollut viime vuosina NFL:n pudotuspelin suuri pettymys. Se on hävinnyt viimeiset kuusi pudotuspeliään, ja kaikki vielä kotikentällä. Nyt on aika muuttaa tilanne.\nNFL:ssä on nyt pelattu wild card -ottelut. Seuraavalla kierroksella pelaavat kaikki mukana olevat joukkueet, ja on aika tehdä mestaruus-betsit.\nAFC -konferenssin puolella seuraavan kierroksen otteluparit ovat Kansas City Chiefs – Indianapolis Colts sekä New England Patriots – Los Angeles Chargers. NFC:ssä parit ovat New Orleans Saints ’ Philadelphia Eagles sekä Los Angeles Rams – Dallas Cowboys.\nBetsipuolella silmiin pistää ensimmäisenä se, että nyt olisi hyvä tilaisuus pelata Patriotsia vastaan. New England ei ole tällä kaudella ollut aivan niin kova kuin takavuosina, ehkä Tom Brady alkaa jo olla liian vanha. Patriotsin mestaruuskerroin on nyt seiskan paikkeilla, ja ehkä siinäkin on hieman liikaa.\nPatriotsilla on runkosarjasta 11 voittoa, ja sen ensimmäisen kierroksen vastuksella Los Angeles Chargersilla on runkosarjasta yksi voitto enemmän. Pats on Chargersia vastaan 4.5 pisteen suosikki, ja kotikentällä suosikin asema kuuluu New Englandille. Seuraavalla kierroksella Patriots todennäköisimmin saisi vastaansa kovan Kansas City Chiefsin, ja vieraissa tässä ottelussa Patriots olisi sitten itse varmasti ainakin saman 4.5 pisteen altavastaaja.\nKansas City vienee AFC -konferenssin mestaruuden yli neljä kertaa kymmenestä. Sen kerroin konferenssin ykköseksi on yli 2.30, ja se ei ainakaan alikerroin ole. Chiefs voittaa Indianapolisin ensimmäisellä kierroksella lähes kolme kertaa neljästä. Ja on sitten konfeenssinfinaalissa Kansas Cityn vastustaja sitten Patriots tai Chargers, niin kyllä Kansas City kotonaan vie ottelun ainakin kuusi kertaa kymmenestä. Tästä voi nopeasti laskea, että Chiefsin todennäköisyys konferenssin voittoon olisi 45 prosenttia, eli kerroin 2.30 olisi hyvin pelattavissa.\nKansas City hävisi kaksi tiukkaa ottelua runkosarjan loppupuolella, mutta ei näistä kannata sen kummemmin huolesta. Joulukuun puolivälissä Chiefs hävisi LA Chargersille kotonaan yhdellä pisteellä, ja heti seuraavalla viikolla se hävisi vieraissa Seattle Seahawksille seitsemällä pisteellä.\nKansas City ei ole viime kausina pudotuspeleissä juhlinut. Sillä on omalla Arrowhead Stadiumilla kuuden play offs -tappion putki, ja näissä otteluissa sen ongelma on ollut useimmiten hyökkäys. Yksi tappioputken otteluista päättyi yhden pisteen tappioon, yksi kahden pisteen, yksi kolmen ja yksi neljän pisteen tappioon, ja näissä neljässä ottelussa Kansas Cityn hyökkäys teki vain keskimäärin 13.5 pistettä per ottelu. Nyt Chiefs hyökkäys on nuoren pelinrakentajan Patrick Mahomesin kanssa takavuosia parempi. Toisaalta Chiefsin puolustus on heikompi kuin takavuosina, Seattlen tekemän 38 pisteen lisäksi se antoi loppukaudesta Oaklandin tehdä joulukuussa 33 pistettä ja LA Ramsin jopa 54 pistettä.\nSuper Bowlissa Kansas City saisi vastaansa ilmeisimmin joko New Orleans Saintsin tai Los Angeles Ramsin. Ramsille Chiefs hävisi hullussa hyökkäyskilvassa Los Angelesissa marraskuussa 54-51, mutta puolueettomalla kentällä ottelu olisi kyllä aikalailla tasan. New Orleans on tällä hetkellä NFL:n power rakingien ykkönen, mutta ei Chiefs sitä vastaan Super Bowlissa voisi olla kuin 45-55 altavastaaja. Tällöin kaikki yli viiden kertoimet Kansas Cityn kauden mestaruudesta olisivat hyvinkin pelattavia.\nTime to work. ? #LetsRoll pic.twitter.com/FEz5IJST55\n— Kansas City Chiefs (@Chiefs) 6. tammikuuta 2019\nKansas City Chiefs on NFL:n play offsien betsijoukkue. Konferenssimestariksi, jos kerroin on päälle 2.35 ja Super Bolwin voittajaksi, jos kerrointa saa yli 5.20.


Sabina Särkkä riisumassa toppiaan: ”Etsin treenimotivaatiotani” veksi.com\nstara 05:00 14.11\nstara 08:40 23.10\niltasanomat 19:45 05.10\nSabina Särkkä avioitui Kreikassa kaksi viikkoa sitten. Nyt hän on julkaissut kuvia ja videoita häistä, joissa tanssittiin villisti.\nSabina Särkkä tyrmäävässä bikinikuvassa: ”Hääkuvien vastapainoksi…”\nstara 10:40 05.10\nSabina Särkkä paljastaa yllättävän yksityiskohdan häistään: "Lopputuloksen näin vasta alttarilla"\nmtv 08:38 04.10\nMissikaunotar Sabina Särkkä julkaisi kuvan upeasta vihkisormuksestaan.\nSabina Särkkä julkaisi henkeäsalpaavan kuvan häistään – avioitui vastikään Ossi-rakkaansa kanssa\nmtv 07:33 25.09\nMissikaunotar Sabina Särkkä julkaisi Kreikassa järjestetyistä häistään henkeäsalpaavan kuvan.\nUpea morsian! Kreikassa satuhäitään juhlinut Sabina Särkkä hehkuu onnea – herkkä hääkuva julki\nSabina Särkkä ja hänen puolisonsa Ossi Kivimäki avioituivat viikonloppuna Kreikassa.\nstara 05:00 24.09\niltasanomat 17:15 23.09\nSabina Särkkä avioitui Ossi-rakkaansa kanssa: "Olo on niin onnellinen, rakastunut ja kiitollinen!"\nmtv 16:43 23.09\nMissikaunotar Sabina Särkkä avioitui Kreikassa.\nAdmiralin voittoon Jokereista huumassa ”Tällaista ja presidentti katsovat nykyiset vaikuttaneet oteta turpaan Pukki-huutojen kanssa – Rod Brind’Amour rynnivät kentälle saapuu stadionille, Stadionilla täysi tyssäsivät Red Bull


Tänään oli lehdessä ex-kuntosalistani Fressistä. En ole käynyt paikassa vähään aikaan, koska osa-aikaiset työntekijät olivat lakossa. Vaikka kuntosalia pidettiin auki, ei ole solidaarista rikkoa lakkoa.Koko kuntosalikentällä työsopimukset – silloin kun niitä ylipäätään laaditaan – ovat yhtä hullunmyllyä. Alalla ei ole työehtosopimusta, joten työnantajaa sitovat vain lain minimivaatimukset. Jos Fressin työntekijät olisivat onnistuneet tavoitteissaan, se olisi auttanut paljon myös muiden kuntosalien osa-aikaisia työntekijöitä.No, nyt kuitenkin Fressi päätyi irtisanomaan lakkoilleet työntekijät. Omalta kohdaltani salikortti jää käyttämättä loppuun ja suosittelen samaa myös muille.\nJaa tämä blogiteksti Facebookissa\nEilisessä valtuustossa käytiin mieliä kuohuttanut äänestys: valtuustosalin reaktiosta päätellen tästä tullaan vielä puhumaan. Heinivaho (kok) esitti aloitteessaan, että raideliikenteen eli pikaratikan lisäksi selvitettäisiin myös muut vaihtoehdot liikenteen järjestämiseksi. Aloite päätettiin palauttaa käsittelyyn lähinnä kokoomuksen, sitoutumattomien, joidenkin demarien ja joidenkin vassarien äänillä.Minä äänestin palauttamisen puolesta, vaikka kannatan pikaratikkaa. Olen koko poliittisen urani kannattanut sitä, että luottumushenkilöille tuotaisiin useampi vaihtoehto päätöksenteon pohjaksi. Tässä pikaratikkahankkeessa on ollut huolestuttavaa sen vaihtoehdottomuus. Pelkään, että jos päätös on liian selvä, se voidaan runnoa läpi keskustelematta ehdoista: esimerkiksi on huolehdittava siitä, että ratikka ei merkitse Tampereen liikennelaitoksen alasajoa.Äänestyksen jälkeen tuli kommenttia ”Mannerheim-intoilijoiden kannattamisesta”. Kuitenkin toinen johtava työskentelyperiaatteeni on, että aloitteentekijän persoona saa vaikuttaa ratkaisuun vain poikkeustapauksissa. Pitää päättää asioista, ei ihmisistä. Leimoja kun on niin helppo heittää.\nTämän kevään ensimmäinen kansalaisvastaanotto yhdessä kansanedustaja Mikko Kuopan kanssa. Yritämme auttaa ihmisiä ongelmatilanteissa parhaamme mukaan. Vastaanotto on muuten tästä lähtien joka kuukauden ensimmäisenä maanantaina klo 15-16. Aika kannattaa varata etukäteen.Esikouluasia puhuttaa edelleen. Yleisönosastokirjoitukseni aiheesta ilmestyi Aamulehdessä.\nEilen kaupunginhallitus päätti, että esikouluasia palautetaan lautakuntaan. Tänään varmistui, että kyse on huhtikuun talousarviokokouksesta 28.4. Kasvatus- ja opetuskeskus tekee siihen mennessä selvityksen ”esiopetuksen kustannuksista, vaihtoehdoista, lasten määrästä, lainsäädännöstä ja toiminnan laajuudesta”. Eli ne asiat, jotka olisi oikeastaan pitänyt selvittää jo ennen tätä soppaa. Sitten lautakuntamme koettaa yhdessä tuottaja-johtokunnan kanssa tehdä viisaita päätöksiä.Vielä en ole ehtinyt selvittää, mitä tulevan syksyn esikoululaiset siihen asti tekevät. Heidänhän piti alun perin valita eskarinsa viime perjantaihin mennessä.


Julkaistu 28.05.2001 19:25\nMatkapuhelimia nämäkinTapauksessa kyse on ns. viimeisen mailin hinnoittelusta. Käytännössä paikalliskilpailun avautuminen edellyttää sitä, että markkinoille pyrkivällä teleoperaattorilla on mahdollisuus vuokrata tilaajayhteyksiä kilpailukykyiseen hintaan. Tapauksella on laajempaakin merkitystä telemarkkinoiden toimivuudelle, sillä matkapuhelinpalveluja lukuun ottamatta useimpia telepalveluja tarjotaan kuluttajalle kiinteän paikallisliittymän kautta.\nKilpailuneuvoston päätöksessä todetaan, että kullakin yhtiöistä on määräävä markkina-asema kiinteän televerkon tilaajajohtojen tarjonnassa samalla alueella, jolla niillä oli rajoitukseton oikeus paikallisen teletoiminnan harjoittamiseen vuoden 1993 loppuun saakka. Tilaajayhteysverkon uudelleen rakentaminen kilpailijan toimesta ei olisi taloudellisesti mielekästä. Suurten asiakkaiden ns. kaksisuuntaisia valokaapeliyhteyksiä lukuun ottamatta ainoa tapa päästä markkinoille on vuokrata tarvittavat kuparijohdot entiseltä paikallismonopolistilta.Yhtiöt olivat vuodesta 1995 aina vuoteen 2000 asti hinnoitelleet tilaajayhteydet siten, että omaa operaattoria suositaan ja uusia yrittäjiä syrjitään, kilpailuneuvosto ilmoittaa. Kilpailunrajoitus toteutettiin kaksoishinnoittelulla, jossa uusilta asiakkailta peritään ilman kustannusperustetta vanhoja asiakkaita selkeästi korkeampia hintoja, syrjivästi porrastetulla määräalennustaulukolla sekä sitovilla sopimusehdoilla, joissa hinnat sidottiin sopimuksen kestoon. Tilaajayhteysverkkoa hallitsevat yhtiöt ovat perineet markkinoille pyrkiviltä kilpailijoiltaan pullonkaulahyödykkeestä olennaisesti korkeampaa hintaa kuin mikä on ollut yhtiön omalle palveluoperaattorilleen tarjoama hinta. Hintaruuvin seurauksena paikallismarkkinoille tulo on muodostunut kilpailijoille kannattamattomaksi.Harkitessaan seuraamusmaksun määrää kilpailuneuvosto otti yhtiöiden liikevaihdon ohella huomioon erityisesti hinnoittelusta aiheutuneet vahingolliset vaikutukset. Yhtiöt ovat estäneet tilaajayhteyksien vuokrahinnoittelullaan uusien yrittäjien alalle pääsyn ja suojanneet omaa määräävää markkina-asemaansa. Menettelyllä on epäilemättä ollut vaikutusta siihen, että yhtiöiden markkinaosuudet toimialueillaan ovat säilyneet yli 90 prosentissa. Liian heikko paikalliskilpailu mahdollistaa kuluttajilta perittävän liittymävuokran ja telepalveluiden ylihinnoittelun. Kilpailuneuvoston päätösten myötä lisääntyvä paikalliskilpailu tulee koitumaan kuluttajien eduksi alempina hintoina, parempana palvelujen saatavuutena ja kokonaan uusina hyödykevaihtoehtoina. (MTV3)\nSampo-Storebrand kauppa ratkennee kolmen viikon sisällä


Taru Peso on odottanut asuntolaivan siirtoa melkein kaksi vuotta – "Mikään laki ei tunnu olevan puolellani" - ESS.fi\nTaru Peso haluaisi rakentaa kesäpaikan Sysmään omistamalleen tontille. Unelman tiellä on ympäristöä rumentava laiva, joka on odottanut siirtoa vuodesta 2017.\nTaru Peso haluaisi katsoa ilta-aurinkoa tältä paikalta. Kuva: Anna-Kaisa Kallio\nTaru Peso on odottanut melkein kahden vuoden ajan sitä, että tilapäisesti ankkuriin jätetty asuntolaiva siirrettäisiin pois hänen tontiltaan. Helsinkiläinen Peso haluaisi rakentaa oman kesäpaikan Sysmään saareen, jonka omistaa yhdessä siskonsa ja veljensä kanssa. Ympäristöä rumentava laiva jököttää tukevasti unelman tiellä.\nPeson isä hankki saaren omistukseensa noin 50 vuotta sitten. Lohkottu tontti on Peson saama häälahja hänen vanhemmiltaan.\n– Tonttini on tällä hetkellä arvoton, vaikka maksan siitä täyden kiinteistöveron enkä voi nyt rakentaa. Kukaan ei tiedä, kuinka kauan laivan siirto kestää, joten en ole uskaltanut aloittaa rakennuslupaprosessia, hän sanoo.\nPäijänteellä pulaan joutunut laiva kiinnitettiin Ison Varaissaaren edustalle kovan tuulen takia syyskuussa 2017. Vähän myöhemmin aluksen perä upposi neljän metrin syvyyteen.\nHaluaisin ihailla mökiltäni ilta-aurinkoa. Tontin omistaja Taru Peso\nTaru Peson mukaan laissa ei ole määritelty, kuinka kauan asuntolaivan tilapäinen säilytys hänen tonttinsa edustalla saa jatkua. Kuva: Anna-Kaisa Kallio\nPeso sai tietää tonttinsa rantaan kiinnitetystä laivasta, kun saapui veneellä perheen kesäpaikkaan äitinsä ja veljensä kanssa samana syksynä. Siitä lähtien hän on taistellut laivan siirtämisestä, mutta toistaiseksi turhaan.\n– Suurin huoleni on se, ettei mikään laki tunnu olevan minun puolellani, hän sanoo surullisena.\nVastuu siirtämisestä kuuluu omistajalle\nItä-Häme kertoi 1. kesäkuuta, että Sysmän kunta on kehottanut aluksen omistajaa poistamaan aluksen vesistöstä uhkasakon uhalla. Kunta yritti myös saada valtiolta apua aluksen poistoon, mutta tuloksetta. Päätös perustui osittain siihen, ettei alus aiheuta välitöntä ympäristö- tai terveyshaittaa.\n– Lisäksi vastuu aluksen siirtämisestä kuuluu lähtökohtaisesti omistajalle, toteaa projektipäällikkö Kari Pyötsiä Pirkanmaan ely-keskuksen keskitetyt ympäristöpalvelut -yksiköstä.\nPyötsiän mukaan kunta on toiminut oikein käynnistäessään uhkasakkomenettelyn.\n– Mikäli asia pitkittyy, tontin omistajalla on mahdollisuus nostaa asia uudelleen pöydälle. Kaikki seikat vaikuttavat tapauksen arvioinnissa, kuten esimerkiksi se, onko aluksen omistajalla taloudellisia resursseja siirtää alusta, hän sanoo.\nTilapäisyyden kestoa ei ole määritelty\nPeson kärsivällisyys alkoi olla koetuksella jo viime kesänä, kun aluksesta peräisin olevaa irtaimistoa alkoi ajelehtia järveen ja omaan rantaan. Hän päätti tehdä rikosilmoituksen poliisille, koska halusi selvittää, oliko aluksen säilyttäminen hänen tontillaan lain mukaista.\nPoliisi ei käynnistänyt rikostutkintaa, koska vesilain mukaan haaksirikkoutuneen aluksen voi tilapäisesti kiinnittää lähimpään rantaan.\n– Laissa ei ole määritelty sitä, kuinka kauan tilapäisyys saa jatkua, Peso kritisoi.\nPäijänteellä pulaan joutunut asuntolaiva hinattiin Ison Varaissaaren edustalle syksyllä 2017. Kuva: Anna-Kaisa Kallio\nPeso sanoo ymmärtävänsä, että Sysmän kunta on toiminut niiden määräysten puitteissa, jotka sille on annettu. Hän kuitenkin toivoo, että kunta olisi ryhtynyt ripeämmin toimiin ja vaatinut uhkasakkoa jo aiemmin.\n– Minulle kerrottiin, että asiaa halutaan hoitaa ensin hyvällä omistajan kanssa, mutta mielestäni kunta on velvollinen käyttämään niitä menettelytapoja, jotka sille kuuluvat, hän sanoo.\nPeson mukaan asiassa alkoi tapahtua hänen toivomaansa edistystä vasta sitten, kun hän otti yhteyttä Sysmän ympäristöasioista vastaavaan ylempään viranomaiseen Heinolaan.\nSysmällä olisi tarjota Pesolle kaikkea, mitä hän mökkipaikkakunnalta toivoo.\n– Nautin luonnon rauhasta ja hiljaisuudesta. Päijänne on ihana järvi, jossa on syvät, hyvät vedet. Haluaisin ihailla mökiltäni ilta-aurinkoa ja uida rannassa. Jätteiden keskellä ei tee mieli uida, hän sanoo.\nIso asuntolaiva kiipelissä Sysmässä - aluksen perä upposi neljän metrin syvyyteen\nYmpäristö Kiinteistö Kiinteistövero Mökkeily


Pykmax – plektra tukevasti hyppysiin | Riffi\nRivakat käyttötestit\tRiffi 2/2014\nKovasta muovista valmistettu Pykmax asettuu mukavasti etusormen koukistuksella peukalon tyveen ja tuo luontevasti siihen kiinnitetyn plektran soitonopettajien suosittelemaan koukkusormiotteeseen. Otteiden yksityiskohdat ja plektran käyttökulmat tosin vaihtelevat soittajien kesken eikä Pykmax tarjoa monia mahdollisuuksia otteen vaihtelulle.\nPykmax toimitetaan erivahvuisilla Delrinista valmistetuilla plektroilla, joiden joiden muoto on lähellä klassista 451-mallia. Sen sijaan omien suosikkiplektrojen käyttöä ei toistaiseksi tueta, vaikka se saattaisi olla mahdollista poraamalla niihin pitkulainen reikä kiinnitysmekanismia varten. Aika työlästä kuitenkin.\nPykmaxin pidikettä tehdään vain yhtä kokoa, joka omassa suuressa kourassani tuntui pienehköltä. Plussaominaisuudeksi puolestaan voi laskea letkeän komppaamisen, eikä vaaraa plektran luiskahtamiseksi näpeistä ole. Soolosoitossa pidikkeen kulma ei kuitenkaan ollut se, mihin vuosien varrella olen tottunut.\nTuotteella on potentiaalia, mutta valmistajan tulisi antaa helppo mahdollisuus käyttää kunkin soittajan omia, tutulta tuntuvia plektroja. Eri kokoja ja plektran asettelukulmiakin olisi hyvä olle enemmän, jotta apuväline asettuisi luontevasti kouraan.\nEi tiedossa olevaa edustajaa Suomessa\nRivakat käyttötestit ovat Riffissä julkaistavia lyhyitä artikkeleita tuotteista, joilla on selkeä ja yksinkertainen tehtävä ja useimmiten sen mukainen toteutus. Tämä Rivakka on julkaistu alunperin Riffin numerossa 2/2014. Vastaavia juttuja löydät tuoreeltaan jokaisesta painetusta Riffistä.


179 m² Kaisaniemenkatu 1, 00100 Helsinki Liiketila vuokrattavana - Oikotie 15401865\nVapautumassa katutason avara liiketila. Kaunis liiketila sijaitsee sisäpihan katutasossa, uudistetussa Kaisaniemenkadun kiinteistössä. Tila on saavutettavissa suoraan sekä Mikonkadulta että Kaisaniemenkadulta. Tila ei sovellu ravintolaksi. Ota yhteyttä ja tule tutustumaan!


'Android käyttöjärjestelmä' in Koulujen digitaalinen käänne | Scoop.it\ntag 'Android käyttöjärjestelmä'\nCurrent selected tag: 'Android käyttöjärjestelmä'. Clear.\nAndroid on hajoamassa käsiin - "kyseessä ei ole vain kielteinen asia"\nFrom www.tietoviikko.fi -\tJuly 31, 2013 12:11 PM\nErilaisia Android-laitteita on kolme kertaa enemmän käytössä kuin vuosi sitten.\nErilaisten tieto- ja viestintäjärjestelmien pirstaloituminen ja jopa täydellinen tuhoutuminen on ollut suosittu keskustelun aihe. Sen tapaista tulevaisuutta on povattu sähköpostille, sosiaaliselle medialla, jopa koko internetille. Nyt kohteena on Googlen mobiilialusta Android.\nMonien puheenvuorojen taustalta joutuu nykyisin eliminoimaan sen mahdollisuuden, että puheenvuoron esittäjällä on oma lehmä ojassa, ketunhäntä kainalossa tai miten asian nyt haluaakaan määritellä. On selvää, että jos tekee töitä Applelle tai Microsoftille, niin vaikka yrittäisi olla kuinka puolueeton niin Googlen jutut voivat silti aina vaikuttaa hieman arveluttavilta. Ja päinvastoin, iOS ei Googlen leivissä olevalle ole välttämättä ollenkaan niin hyvä käyttöjärjestelmä, kuin miltä se saattaa tavallisesta käyttäjästä vaikuttaa.\nTulee mieleeni Jörn Donnerin vuosikymmeniä sitten kirjoittama Maailmankirja, jossa Jörkka kertoo kuulleensa että venäläisten Egyptiin rakentama Assuanin pato vuotaa pohjasta ;-). On se kuitenkin tähän päivään asti tietääkseni pitänyt.


Herkkuja pikkujoulupöytään - MTVuutiset.fi\nJulkaistu 17.11.2011 14:51\nKutsu ystävät koolle ja järjestä herkulliset pikkujoulut! Maukkaiden syötävien lisäksi myös glögin valmistamista kannattaa kokeilla itse.\nPikkujoulupöydän hitti on pippuriglögi, jota voit tarpeen vaatiessa terästää vieraillesi. Suolaiset tarjottavat syntyvät herkullisista raaka-aineista, kuten juustosta, porosta ja jouluisista hilloista. Jälkiruoaksi maistuvat pipari-puolukkamousset.\nTee perinteisten piparien sijaan marenkipipareita\n1 l Pirkka mustaherukka-rypälejuomaa\n(2 dl maustamatonta viinaa)\nKuumenna vesi, lisää kanelitanko, maustepippurit ja neilikat. Keitä noin 5 minuuttia. Lisää mustaherukkamehu ja kuumenna.\nSiivilöi glögi laseihin rusinoiden, manteleiden ja roseepippureiden päälle. Lisää halutessasi tilkka maustamatonta viinaa laseihin ja tarjoa höyryävän kuumana.\nAmorosoa ja pekaanihunajaa\n1 kookas kypsä päärynä\n1 pkt (150 g) Amoroso-sinihomejuustoa\nn. 1/2 dl lakkahilloa\nn. 150 g Pirkka Saariston kermajuustoa\nn. 70 g Pirkka vanhaa goudaa\n16 Pirkka pehmeää taatelia\nAmorosoa ja pekaanihunajaa: Kuumenna hunaja ja sekoita joukkoon pähkinät. Leikkaa päärynä halki ja viipaloi puolikkaat noin sentin paksuisiksi viipaleiksi. Leikkaa kylmä juusto kuudeksitoista kiilapalaksi ja nosta päärynäviipaleille. Viimeistele lämpimällä pekaanihunajalla juuri ennen tarjoamista.\nKermajuustoa ja lakkahilloa: Levitä kaurakekseille lakkahilloa. Leikkaa kermajuustosta noin kolmen millin paksuisia ja keksin kokoisia viipaleita. Asettele viipaleet kekseille ja viimeistele ananaskirsikan puolikkailla.\nGoudaa taatelitaskussa: Leikkaa goudasta 3 - 4 sentin levyisiä, puolen sentin paksuisia viipaleita ja jaa edelleen kiilapaloiksi. Laita juustokiila taatelin sisään. Tarjoa herkkupalat esimerkiksi glögin kanssa.\nPekoniin käärityt manteliluumut\n24 kokonaista kuorittua mantelia\n24 kivetöntä luumua\n1 pkt (8 viipaletta, 140 g) Pirkka pekonia\nKuumenna kattilassa vettä ja kaada mantelit kiehuvaan veteen. Kytke liesi pois päältä ja anna mantelien pehmetä vedessä noin 10 minuuttia.\nTyönnä hiukan pehmennyt manteli luumun sisään kiven paikalle. Jaa pekoniviipaleet kolmeen osaan ja kietaise pekonipala luumun ympärille. Kiinnitä pekoniviipale cocktailtikulla ja lado kääröt pellille leivinpaperin päälle niin, että saumakohta jää käärön alle.\nPaista 225-asteisen uunin alatasolla 8 - 9 minuuttia, kunnes pekoni rapeutuu. Anna jäähtyä haaleaksi. Tarjoa glögin kanssa suolaisenmakeana palana.\n1 pkt (500 g) ruis-perunataikinaa (pakaste)\n1 pkt (100 g) Pirkka kylmäsavuporonpaistia\nn. 1/2 dl Pirkka maustekurkkuja viipaleina\nn. 3/4 dl emmentaljuustoraastetta\nValmista täyte. Silppua poronliha, paprika ja valutetut maustekurkut pieneksi silpuksi. Sekoita silput juustoraasteen joukkoon.\nKauli taikina 32 x 32 cm:n kokoiseksi levyksi. Jaa levy 8 x 8 cm:n neliöiksi taikinapyörällä. Jaa täyte neliöille. Voitele neliöiden reunat vedellä ja taita neliöt kolmioiksi. Painele reunat kiinni haarukalla. Pistele pasteijat.\nVoitele pasteijat munalla. Ripottele päälle juustoraastetta ja paprikakuutioita.\nPaista pasteijoita 225 asteessa toiseksi alimmalla tasolla noin 10 minuuttia. Tarjoa vaalean tai punaisen glögin kanssa.\n3 dl puolukoita (pakaste)\n2 rkl puolukkamehua tai glögiä\n8 paksua, perinteistä piparkakkua\nValmistele ensin muffinipellin kahdeksaan vuokaan tai samankokoisiin teekuppeihin leivinpaperipohjat. Piirrä ja leikkaa leivinpaperista vuoan pohjan kokoiset ympyrät. Kostuta vuokia hieman ja aseta leivinpaperi pohjalle.\nPane liivatelehdet pehmenemään kylmään veteen. Vaahdota kerma. Vatkaa huoneenlämpöiset munat ja fariinisokeri kestäväksi vaahdoksi. Sulata puolukat lähes kokonaan (mikroaaltouunissa 600 w, noin minuutti).\nSekoita kermavaahto, muna-fariinisokerivaahto, vanilliinisokeri ja puolukat keskenään. Kiehauta mehutilkka kattilassa ja sulata joukkoon puristetut liivatelehdet. Sekoita vaahdon joukkoon.\nLusikoi vaahto vuokiin, sitä tulee runsaasti. Aseta vaahdon pinnalle piparkakku pohjapuoli ylöspäin. Anna hyytyä jääkaapissa mieluiten seuraavaan päivään, jolloin piparkakku pehmenee.\nKumoa mousset: irrota niitä varovasti reunoista veitsellä tai upota vuoka hetkeksi lämpimään veteen. Siirrä tarjoiluvadille tai annoslautasille. Ripottele päälle jäisiä puolukoita ja siivilöi pinnalle tomusokeria.


If you are English speaking, Sign up as a model in English.\nOletko hauskannäköinen, persoonallisen juro tai muuten vain halukas olemaan valokuvattavana?\nKeksi suunnittelee ja toteuttaa yritysten ja yhteisöjen kuvallista viestintää ja markkinointia. Tarvitsemme aika ajoin tavallisia ihmisiä valokuvauksiin malleiksi. Etsintää helpottaaksemme olemme perustaneet tavismallipankin. Jokainen halukas voi ilmoittautua mallipankkiin alla olevalla lomakkeella.\nTavismallina olon tärkein edellytys on, että olet avoin ja suhtaudut kuvattavana olemiseen positiivisesti. Ammattivalokuvaaja, stylisti ja meikkari loihtivat sinusta aina rooliin tarvittavat puolet esiin! Tervetuloa joukkoon tavisten!\nKuvasuunnittelu- ja Agentuuritoimisto Keksi suunnittelee ja toteuttaa yritysten ja yhteisöjen kuvallista viestintää ja markkinointia. Käytännössä tämä tarkoittaa esimerkiksi esitteitä, mainoksia ja nettisivujen valokuvia.\nOsa kuvauksista toteutetaan ammattimallien kanssa, osa ihan tavallisten ihmisten kanssa. Tarvitsemme erilaisissa valokuvatuotannoissa hyvin erilaisia ihmisiä: pitkiä ja pätkiä, nuoria ja vanhoja, miehiä ja naisia. Emme etsi ammattimalliksi haluavia vaan valokuvattavana olosta kiinnostuneita, avoimia ja itsensä kanssa sinut olevia henkilöitä. Vaikket olisi koskaan tullut ajatelleeksikaan että sinä voisit olla valokuvattavana, saatat olla juuri etsimämme henkilö!\nMikäli olet kiinnostunut ilmoittautumaan tavismalliksi, voit tehdä sen oheisella ilmoittautumislomakkeella. Ilmoittautuminen tietokantaamme ei sido sinua mihinkään eikä ole lupaus siitä, että käytämme sinua valokuvauksissamme. Kukin valokuvatuotanto arvioidaan aina tapauskohtaisesti ja mikäli sinä olisit sopiva ehdokas kuvattavaksi, otamme yhteyttä ja kerromme millaisesta kuvauksesta on kyse ja millainen palkkio kuvauksesta maksetaan.\nMikäli suostut, esittelemme asiakkaalle ehdotuksemme ja tämä viime kädessä valitsee kuka on sopivin.\nKuvattavana olosta maksetaan aina korvaus, joka perustuu siihen, että kuvattava antaa kasvonsa jonkin asian edistämiseksi.\nTavismallina olo on roolileikkiä, jossa ammattivalokuvaaja, meikkaaja ja stylisti huolehtivat siitä, että olet roolissasi sellainen, kuin kulloinkin tarvitaan.\nKuvasuunnittelu- ja Agentuuritoimisto Keksi ei tuota eikä toteuta eettisesti arvelluttavia kuvauksia (seksi, väkivalta, rikollisuus).\nJokaisella alle 18-vuotiaalla tulee olla huoltajan suostumus mallitietokantaamme ilmoittautumiseksi.\nMikäli haluat, että tietosi poistetaan, voit milloin tahansa ilmoittaa siitä meille ja poistamme tietosi tietokannastamme. Ilmoittautuminen edellyttää valokuvan liittämistä. Tavismallitietokantaan kerättäviä tietoja ei julkaista missään, eikä niitä luovuteta edelleen.\nOlen lukenut ohjeet (pakollinen) EnKyllä\nSukupuoli ja syntymävuosi\nSukupuoli (pakollinen) Nainen\nSyntymävuosi (pakollinen) (vvvv)\nMikäli olet alle 18-vuotias, onko sinulla huoltajan suostumus ilmoittautua? (pakollinen) Kyllä\nPituus (pakollinen) cm\nOletko aikaisemmin työskennellyt mallina, jos olet niin missä ja milloin kuvia on julkaistu? (pakollinen)\nVoit olla kuvauksissa ainoastaan virka-ajan ulkopuolella ja viikonloppuisin\nmihin aikaan tahansa, kunhan asiasta sovitaan\nLähetä meille kuva, jossa kasvosi näkyvät mahdollisimman selkeästi. Voit lähettää myös useamman kuvan, esim. kokovartalokuva helpottaa roolitusta tehdessä.


Fjällräven SÖRMLAND DOWN SHIRT JACKET - Partioaitta\ntaupe dark olive dark grey autumn leaf\nKestävä ja mukava lämmin ”paitatakki” untuvatoppauksella kevyeen metsästykseen ja ulkoiluun. Valmistettu kahisemattomasta ja kestävästä G-1000 Silent Eco -materiaalista (kierrätettyä polyesteriä ja luomupuuvillaa, jossa on kevyesti harjattu pinta). Vuori on joustavaa Pertex Quantum -polyamidia. Topattu eettisesti tuotetulla untuvalla. Laadukkaiden materiaalien, hienon ammattitaidon ja yksityiskohtien ansiosta tässä vaatteessa on kaikki klassikon ainekset – ammuttaessa, passissa ja arkikäytössä – ja sitä voidaan käyttää sekä kevyenä takkina lämpimämmällä säällä että lämmittävänä paitana takin alla.\nG-1000 on tuulta ja vettä hylkivää, ja se voidaan kyllästää Greenland Wax -vahalla, jolla saadaan lisäsuoja tuulta, vettä ja kulumista vastaan.\n• Kestävä ja lämmin untuvapaita G-1000 Silent Eco -materiaalia\n• Painonapit edessä ja neljässä taskussa, joista kahdessa on ammuspidikkeet\n95 % hanhenuntuvaa, 5 % sulkia


Rapolanharju: Hämeen Versailles ja Suomen suurin linnavuori - Reissukuume Rapolanharju: Hämeen Versailles ja Suomen suurin linnavuori - Reissukuume\nluontopolku Pirkanmaa Suomi\nSuomen suurimman linnavuoren jyhkeiltä valleilta Vanajavedelle tähyillessä on helppo tuntea entisaikojen kosketuksen. Harjulla sijaitsevalta muinaislinnalta avautuvat komeat näkymät 70 metriä alapuolella siintävälle Vanajavedelle. Kaikkialla huokuu muistoja menneestä, joko pienoisella mielikuvitusleikillä tai konkreettisina jäänteinä. Utelias seikkailija saattaa löytää alueelta ikivanhoja kuppikiviä, joihin koverrettiin koloja uhrilahjoille sato-onnen parantamiseksi. Vainajat taas haudattiin harjun kupeeseen kiviröykkiöihin, jotka ovat vieläkin nähtävillä. Ennen uutta tuhatlukua komean harjun laki varustettiin linnavuoreksi ja turvapaikaksi vihollisen varalta.\nSaavuimme Valkeakoskella sijaitsevalle Rapolanharjulle (Sääksmäentie 770) aikaisin eräänä viikonloppuaamuna. Aamu-usva oli väistymässä, ja luonto alkoi vasta heräillä uuteen päivään. Olimme tulleet kummitusretkelle, ja jokin kartanon suurella parkkipaikalla sai ihokarvamme nousemaan pystyyn. Jylhät, historiaa huokuvat rakennukset näyttäytyivät hetken aikaa pelottavina harmaata taivasta vasten ja pihan patsaat tuijottivat meitä mykkinä, saaden koirankin hetkellisesti sekoamaan. Aina niin rauhallinen ja tasainen noutaja alkoi yhtäkkiä murista ja haukkua. Mielikuvitus lähti laukkaamaan vallattomasti, ja hetken jo mietimme, pitäisikö sittenkin kääntyä takaisin autolle…\nHarju kuhisee historiaa\nRapolan muinaislinna on Suomen suurin linnavuori, ja sitä pidetäänkin Vanajaveden reitillä olevien muinaislinnojen päälinnoituksena. Linna rakennettiin viikinkiajalla (n. 1000-luvulla), jolloin harjulle kasattiin kivenmurikoista muuri, jota paranneltiin myöhemmin hirsivarustuksilla. Näistä ajoista jäljellä ovat kivivallien perustukset. Alueelta löytyy myös vanhoja hautaröykkiöitä, jotka ovat peräisin 500-luvulta eli ajalta ennen linnoituksen perustamista.\nRapolan linnavuoren jylhät maisemat ja muinaiset tarinat ovat houkutelleet matkailijoita ja taiteilijoita jo varhaisista ajoista lähtien. Muun muassa Akseli Gallen-Kallela viihtyi alueella. Rapolanharjulta on löydetty runsaasti vanhoja tulisijoja ja muita merkkejä muinaisista asumuksista. Harjun kupeessa oli myös muinainen satama. Alueella on asuttu vieläkin pitempään: jyvälöytöjen perusteella Rapolan alueella on harjoitettu maanviljelystä jo parin tuhannen vuoden ajan.\nVuonna 1912 valmistuneen Voipaalan kartanon puutarha edustaa Suomen oloissa harvinaista barokkivaikutteista muotopuutarhaa, jota on kutsuttu jopa Hämeen Veraillesiksi minikoossa. Puutarhan ensimmäiset omenapuut istutettiin jo 1700-luvulla, ja kun keisari Alesanteri I:n vieraili Suomessa 1819, hän pistäytyi myös Voipaalassa. Keisarin kerrotaan maistelleen puutarhan satoa, joten tarina ”keisarin omenapuusta” levisi kulovalkean tavoin.\nSilloinen puutarhojen sommittelu perustui tiukkaan nelijakoon, jossa kasvimaakorttelit rajattiin kirsikkapuilla sekä karviais- ja viinimarjapensailla, kun taas hedelmäpuut istutettiin tasavälein omiin kortteleihinsa. Puutarhat ympäröitiin suojaistutuksilla. Symmetrinen muotopuutarha liittyy tiukasti päärakennuksen keskiakseliin. Voipaalan kartanon puutarha on barokkivaikutteinen, suljettu, mutta siinä on myös kaarevia rokokootyylisiä linjoja.\nVoipaalan puutarha oli harvinaisuus 1700-luvun Suomessa, kun harvassa Etelä-Suomen aateliskartanossa oli hedelmätarha tai hedelmäpuita yleensäkään. Viimeistään 1760-luvun alussa istutettiin ensimmäiset omena- ja kirsikkapuut sekä viinimarjapensaat. Kartanon eteläpuolelle levittäytyi symmetriset kasvitarhakorttelit ja laaja hedelmätarha. Kunniapiha ja sivurakennukset rytmittivät kartanon pohjoispuoleista etupihaa. Vielä nykyäänkin barokkipuutarhassa kasvaa lähes 50 omena-, päärynä-, luumu- ja kirsikkapuuta.\nKahden luontopolun kohde\nRapolan historiallisilla mailla kulkee kaksi luontopolkua: lyhyempi, puolentoista kilometrin mittainen muinaispolku sekä pidempi, kuuden kilometrin pituinen Rapolanharjun reitti, joissa molemmissa pääsee tutustumaan alueen historiaan. Aamuhämärässä päädyimme menemään lyhyemmän muinaispolun. Molempien polkujen lähtöpisteenä on Voipaalan taidekeskuksen parkkipaikka, jonka yhteydestä löytyy hyvät opastaulut.\nLuontopolun alku on haastavahko. Mäki nousee kartanolta jyrkästi, ja aloituspisteestä noustaan hetkessä 35 metriä korkeammalle. Nousemme harjulle, jossa sijaitsee myös jonkinlainen näköalatasanne, josta aukeaakin maisema Vanajavedelle. Aamuhämärässä paikka ei ole parhaimmillaan, mutta voin vaan kuvitella, miten kaunista täällä on selkeänä päivänä. Matka jatkuu ja tulemme jonkinlaiseen risteykseen, josta on mahdollisuus tehdä koukkaus harjuhautaan. Kuopasta on aikoinaan löydetty kaivomaisia rakenteita, minkä vuoksi on ajateltu, että linnan kaivo olisi sijainnut juuri siellä.\nReitillä pääsee ihailemaan myös kuppikiveä, joka toimi luonnonjumaliin uskovien rautakauden suomalaisten uhripaikkana. Kiveen hakattuihin kuppeihin jätettiin uhrilahjoja, ja kuppeihin kertynyttä sadevedellä uskottiin ilmeisesti olleen parantavia vaikutuksia. Haluaisin syventyä paikkaan paremmin, mutta lyhyiksi jääneet yöunet painavat mieltä ja kehoa. Syksyisessä maisemassa, kellastuneiden lehtien joukosta on haastavaa hahmottaa maaston muotoja. Pitäisi käyttää hurjasti mielikuvitusta, mutta väsynyt mieli ei ole parhaimmillaan.\nParin kilometrin mittainen harjukierros palaa jyrkkää rinnettä pitkin lähtöpisteeseen. Korkeuseroa kertyy varsinkin alussa reilusti, mutta muuten reitti on melko helppokulkuinen. Olimme kavereideni kanssa liikkeellä aamuvarhaisella, joten alueella ei liikkunut meidän lisäksemme muita. Luin kuitenkin useammasta lähteestä, että alue olisi varsin suosittu retkipaikka, ja poluilla olisi paikoitellen jopa ruuhkaa. Vaikka ajatus ruuhkasta tuntuukin aamuvarhaisella hieman kaukaiselta, toisaalta on helppo uskoa, että linnavuoren jyhkeät vallit ja historiaa huokuva ympäristö kiehtovat muitakin.\nReply Mikko / Matkalla Missä Milloinkin 28.11.2021 at 21:13\nAika yllättävää lukea, että tämä on Suomen suurin Linnavuori, sillä tunnetuin se ei taida olla. Itselleni ainakin tulee mieleen useampia minulle tutumpia Linnavuoria. Kiinnostalta kuulostava paikka. Voin muuten kuvitella, että keväällä tuo puutarha näyttää erittäin kauniilta, kun omana- ja kirsikkapuut ovat täydessä kukassa.\nReply EVELIINA / REISSUKUUME 7.12.2021 at 15:26\nEn usko, että on tunnetuin. Ainakaan en (nopealla googlettelulla) löytänyt kovinkaan montaa postausta tai muutakaan juttua koko paikasta. Tuntuu, että näitä linnavuoria on vähän siellä sun täällä, ja itse olen jo ainakin sekaisin siitä, mikä on mikäkin 😀\nJa jep! Aion itse tehdä uusintareissun tänne keväällä, sillä haluan ehdottomasti nähdä puutarhan parhaimmassa loistossaan 🙂


Uutuuskirja on jännityselokuvan veroinen tositarina Italian verisistä vuosista | Into Kustannus\nUutuuskirja on jännityselokuvan veroinen tositarina Italian verisistä vuosista\nAnton Montin Punaiset prikaatit – Italian väkivallan vuodet julkistetaan Gaudeamus Kirja & Kahvissa (Vuorikatu 7, Helsinki) 6.10.2015 kello 17.30. Tilaisuudessa kirjailijaa haastattelee toimittaja Anna Tulusto.\nJoulukuussa 1969 Milanossa räjähti pommi, joka tappoi toistakymmentä ihmistä ja haavoitti lähes sataa. Italian poliittinen ilmapiiri muuttui hetkessä. Alkoi ”lyijyn vuosiksi” kutsuttu ajanjakso, jolloin Punaiset prikaatit tappoi ja sieppasi valtaapitäviä, ryösti pankkeja ja sabotoi tehtaita. Prikaatilaiset olivat ammattilaisia, jotka saivat kuukausipalkkaa ja asuivat salaisissa soluissa.\nMiten prikaati organisoitui, suunnitteli ja toteutti iskuja? Miten he kidnappasivat ja tappoivat ex-ministeri Aldo Moron? Kuka oli erikoinen miljardööri Feltrinelli, Fidel Castron kaveri, joka rahoitti äärivasemmistoa ja lopulta kuoli asentaessaan pommia?\nAnton Montin Punaiset prikaatit – Italian väkivallan vuodet kertoo tarinan eräästä Euroopan historian vahvimmasta aseellisesta poliittisesta järjestöstä ja valaisee ajankohtaisella tavalla poliittisen väkivallan syntymekanismeja. Traaginen kertomus on jännityselokuvan veroinen tositarina Italian väkivallan vuosista.\nAnton Monti syntyi Helsingissä vuonna 1964. Suomalais-italialainen Monti vietti nuoruutensa Roomassa ankaran poliittisen väkivallan aikaan. Hän seurasi Italian tapahtumia ensin lapsen, sitten nuoren aktivistin ja lopuksi aikuisen miehen silmin. ”Lyijyn vuosina” 1969-1988 Monti tutustui henkilöihin, jotka myöhemmin olivat mukana Punaisten prikaatien toiminnassa. Monti on kirjoittanut useita politiikkaa käsitteleviä artikkeleita koti- ja ulkomaisiin julkaisuihin. Työurallaan hän on toiminut autoalan ja kansainvälisen kaupan johtotehtävissä.\nTilaa kirja Innon verkkokaupasta: Punaiset prikaatit – Italian väkivallan\nAnton Monti: Punaiset prikaatit – Italian väkivallan vuodet 1970-1988\nEdellinen artikkeliInto tuo venäläisen kirjallisuuden tähdet HelsinkiinSeuraava artikkeliVeli-Pekka Lehtola: Alkuperäiskansan oikeudet eivät toteudu Suomessa


Canalin kanavapaketista ja vähän kortistakin | Huoltovalikko\nCanalin kanavapaketista ja vähän kortistakin\nMulla on ollut Canal digitalin/Filmnetin jokin kanavapaketti yhtäjaksoisesti varmaan kymmenkunta vuotta, ja nyt syyskuussa päätin lopettaa total paketin joka mulla oli.\nNo jonkin ajan kuluttua asiakaspalvelusta soitettiin ja kysyttiin oliko irtisanomisen syynä ohjelmatarjonta vai hintapolitiikka, johon minä totesin että elokuvia ei tule juuri katsottua ja pelkät urheilukanvat jotka "saa" 27 euroilla kuussa on liikaa, vaikka juuri nuo lätkät ym. kiinnostaisi.\nSilloinpa myyjä tarjosi mulle nuo kaksi sport kanavaa maanpäälliseen digiverkkoon 19 euroa kuussa, ja minä lankesin koska\ntuollaista "tarjoustahan" ei löydy canalin sivuilta.\nTämä myyjä asiakaspalvelusta sitten lupasi lähettää mulle uuden kortin koska, sateliittipuolen kortti e i t o i m i maanpäällisessä verkossa.\nMietin siinä puhelun loputtua että taas saivat minut houkuteltua tilaamaan ja kun mulla on jo toi MTV:een plussa kortti, jota smartwi jakaa kolmelle eri laitteelle ansiokkaasti, niin tulee hankalaksi eri korttien kesken.\nSitten muistin että canalin kanavathan saa tuolle MTV:een plussa kortille ja silloin ei tarvitse maksaa kuin yhdelle tarjoajalle vuotuista korttimaksua.\nSoitin canalin asiaspalveluun ja muutaman tunnin kuluttua Sport1 ja Sport 2 näkyivätkin tuolla plustv.een kortilla.\nEihän se tieto että kanavat on yhdistetty plustv:een kortille eteenpäin mennyt, vaan mulle tuli tuo canalin omakin kortti postissa.\nMinä niitten höpinöitä uskonut eri korteista sateliitti/maanpäällisille kanaville (enkä kohta kortin naittamiseenkaan) vaan tungin sen sateliittivirittimeen jolloin kaikki canalin kanavat aukesi muutamaa hd kanavaa lukuunottamatta.\nNiin, siis kirjoituksen pointti on se, että kanavapaketit hinnoitellaan näemmä tapauskohtaisesti sekä se,että maanpäälliseen verkkoon tarkoitettu kortti päivittyi noiden ilmaiskatseluiden jälkeen urheilukanavien osalta sateliitista ilman ongelmia.\nTäytyy vaan nyt ilmoittaa niille, että eivät päivitä sitä enää jolloin ei tarvitse maksaa sitä korttimaksua.


Jauhoton taikina : Ranskalaistyyppinen gluteeniton leipä (leipäkone)\nAnonyymi 28. marraskuuta 2013 klo 17.08\nOhje näyttää hyvältä ja pakko tätä on testata! Kaapista vain on ksantaani lopussa.. eli voiko sitä korvata jollain? :)\nMinna S. 28. marraskuuta 2013 klo 20.30\nSe onkin hankalampi homma. Ksantaani korvaa sitkoa taikinassa. Sitä voisi yrittää korvata lisäämällä psylliumin määrää kaksinkertaiseksi.\nEn tiedä oletko huomannut jo tämän ohjeen: http://jauhotontaikina.blogspot.fi/2013/09/gluteenittomat-porkkanasampylat.html?showComment=1379327111867#c5308660062212867309 Siitä on muodostunut meidän perheen suosikki. Suosittelen kokeilemaan sitäkin. :)\nKävinpä varmuuden vuoksi hakemassa purkillisen ksantaania, ehkä parempi niin. Ja mukaan tarttui iso pussillinen porkkanoitakin, kiitoksia vinkistä ja loistavasta blogistasi! :)\nMinna S. 30. marraskuuta 2013 klo 10.50\nKiitos Sinulle, minulle tuli tosi hyvä mieli. :)\nEnsi viikolla on tulossa helppo ja kuohkea gluteeniton ranskalaisen patongin resepti. Testataan vielä kolmannen kerran, jotta kehitelmämme on varmasti hyvä. :)